cyanic-selkie/wikianc huggingface dataset:
কেইন (কুস্তিগীর)
বিগ শো-এর সাথে টিম গঠন (২০০৫-২০০৬)
পরের সপ্তাহগুলোতে, যারা ১৯ মে তারিখটি উল্লেখ করেছেন তাদেরকেই আক্রমণ করেছেন। ব্যাকল্যাশে কেইন এবং বিগ শোএর ম্যাচের সময়ে পুরো এরিনা জুড়ে কেইনের স্বর প্রতিধ্বনি হতে লাগলো "১৯ মে", "এটা আবার হবে" এবং "তারা সব জানতে যাচ্ছে", ফলে কেইন দৃশ্যত কাপা শুরু করে। তখন বিগ শো কেইনকে চেয়ার দিয়ে আঘাত করে, ফলে ম্যাচটি শেষ হয়ে যায়। ১৯ মে, স্ম্যাকডাউনে রে মিস্তেরিও-র জন্য জন ব্র্যাডশো লেফিল্ড এর বাছাই করা প্রতিদ্বন্দ্বী হন কেইন। উপর্যুক্ত স্বর এবং মুখোশের ভিডিও চালু করা শুরু করলে, তিনি লেফিল্ড এবং মিস্তেরিও দুজনকেই চকস্ল্যাম দিয়ে রিং এর বাইরে চলে যান। র এর পরের পর্বে, সে বলেছিল, ১৯ মে তার মা এবং দত্তক পরিবার আগুনে পুড়ে মারা গিয়েছিল। ২৯ মে র এর পর্বেও ঐ একই স্বর চলছিল, ঐ দিন তিনি সেই স্বরের মুখোমুখি হন, যেখানে ছিল এক ভণ্ড কেইন (লুক গেলোওস), পড়েছিল কেইনের পুরোনো পোশাক এবং মুখোশ, সে কেইনকে শেল্টন বেঞ্জামিনের বিপক্ষে আন্তঃমহাদেশীয় চ্যাম্পিয়নশীপ ম্যাচে চকস্ল্যাম দেন। পরবর্তী সপ্তাহগুলোতে কেইন এবং সেই ভণ্ডের সাথে লড়াই চলতে থাকে, যার ফলে এদের দুজনের মধ্যে ভেনজেন্সে একটি ম্যাচ বরাদ্দ করা হয়, যে ম্যাচে আসল কেইন ঐ ভণ্ডের কাছে পরাজিত হন। ২৬ জুন র এ, কেইন ঐ ভণ্ডকে রিং-এর উপর দিয়ে ছুঁড়ে ফেলেন এবং তার মুখোশ খুলে ফেলে বলেন "আমি বিশ্বাস করি এটা আমার"। এর পরের দুই মাস কেইন ডাব্লিউডাব্লিউই টেলিভিশনে অনুপস্থিত ছিল কারণ সে ইউরোপে গিয়েছিল তার চলচ্চিত্র সি নো ইভল -এর প্রচারের জন্য।
কেইন সামারস্ল্যামে ফিরে আসেন এবং উমাগা কে আক্রমণ করেন, কারণ সে ডি-জেনারেশন এক্স বনাম ভিন্স এবং শেইন ম্যাকম্যানের ট্যাগ টিম ম্যাচে হস্তক্ষেপ করেছিল। এরপর কেইন তার সাবেক পার্টনার বিগ শো-এর মুখোমুখি হন ইসিডাব্লিউ চ্যাম্পিয়নশীপের জন্য কিন্তু হেরে যান। এর অল্প কিছু সময় পরই, উমাগার সাথে তার একটি বড় ধরনের দ্বন্দ্ব বাঁধে যা শেষ ৯ অক্টোবরে একটি লুজার লিভস র ম্যাচ (যে হারবে সে র ছেড়ে চলে যাবে), যে ম্যাচে কেইন পরাজিত হন।
ইসিডাব্লিউ চ্যাম্পিয়ন (২০০৬-২০০৮)
১৩ অক্টোবরে, ২০০২ সালে ব্র্যান্ড বিভক্তের পরে কেইন প্রথম বার স্ম্যাকডাউনে আসেন। ৩ নভেম্বরে, কেইন দ্যা আন্ডারটেকারের সাথে দ্যা ব্রাদার্স অফ ডেস্ট্রাকশন নামে টিম গঠন করে মনটেল ভনটাভিয়াস পোর্টার (এমভিপি) এবং মি. কেনেডি কে পরাজিত করেন। কেইনের সাথে এমভিপি-এর দ্বন্দ্ব বিভিন্ন ম্যাচের মধ্যে চলতে থাকে। তাদের এই দ্বন্দ্বের শেষ পরিণতি ছিল আরমাগেডোনে একটি ইনফার্নো ম্যাচ; এমভিপি-র পিঠ আগুন লাগিয়ে দিয়ে কেইন এই ম্যাচে জিতে যান। পুরো বছর জুড়েই এমভিপি-র সাথে কেইনের ম্যাচ চলতে থাকে। রয়্যাল রাম্বলের আগের স্ম্যাকডাউনে, কিং বকার, এমভিপি, দ্যা মিয, ক্রিস বেনোয়া এবং ফিনলে র সাথে একটি সিক্স ম্যান এলিমিনেশন ওভার-দ্যা-টপ-রোপ ব্যাটাল রয়্যালে অংশগ্রহণ করেন। কিন্তু এই ম্যাচে কোনো বিজয়ী থাকে না কারণ কেইন এলিমিনেট হওয়ার পরে বাকি প্রতিযোগীরা যখন তাকে আক্রমণ করেছিল তখন আন্ডারটেকার এসে হস্তক্ষেপ করেছিল।
রয়্যাল রাম্বলে, কিং বকারকে কেইন এলিমিনেট করেন, কিন্তু বকার আবার বে-আইনিভাবে রিং-এ প্রবেশ করে কেইনকে এলিমিনেট করেন। কয়েক সপ্তাহ পরে স্ম্যাকডাউনে, বকার যখন হাউস্টনে তার নিজ শহরের চাবি গ্রহণ করছিলেন, তখন কেইন তাকে আক্রমণ করেন এবং তাদের মধ্যে দ্বন্দ্ব শুরু হয়। নো ওয়ে আউটে, কেইন কিং বকারকে পরাজিত করেন। ২৩ ফেব্রুয়ারি, দ্যা গ্রেট খালি র হস্তক্ষেপের কারণে, একটি ফলস কাউন্ট এনিহয়ের মানি ইন দ্যা ব্যাংক কোয়ালিফাইং ম্যাচে কিং বকারের নিকট কেইন পরাজিত হন, ফলে তাদের দুজনের মধ্যে দ্বন্দ্ব জ্বলে উঠে। রেসলমেনিয়া ২৩ এর আগে, কেইন একটি হুক নিয়ে হাঁটাচলা শুরু করেন, যা সি নো ইভল এ জেকব গুডনাইট হয়ে যে হুক ব্যবহার করেছিলেন সেটার মতই। একটি লাইভ ইভেন্টে, কেইন খালির নিকট পরাজিত হন। ম্যাচ চলাকালে, রেসলমেনিয়া ৩ তে হাল্ক হোগান যেভাবে এন্ডর দ্যা জায়ান্ট কে নিক্ষেপ করেছিলেন, সেভাবেই প্রথম বার কেইন খালিকে তুলে রিং-এর বাইরে নিক্ষেপ করেছিলেন।
রেসলমেনিয়ার পরে, উইলিয়াম রিগ্যাল এবং ডেভ টেইলরের সাথে তার দ্বন্দ্ব শুরু হয়। এরপর বুগিম্যান সে দ্বন্দ্বে অংশ নেন এবং কেইনের সাথে যোগ দেন। ৪ মে স্ম্যাকডাউনে, ইউনাইটেড এস্টেটস চ্যাম্পিয়নশীপের (এমভিপি চ্যাম্পিয়ন) জন্য নাম্বার ওয়ান কন্টেন্ডার ম্যাচে অংশ নেন। কিন্তু রিগ্যাল এবং টেইলরের হস্তক্ষেপের কারণে কেইন পরাজিত হন। ২৫ মে স্ম্যাকডাউনে, ওয়ার্ল্ড হেভিওয়েট চ্যাম্পিয়নশীপের জন্য একটি ফ্যাটাল ফোর ওয়ে নাম্বার ওয়ান কন্টেন্ডার ম্যাচে অংশ নেন তবে সেই ম্যাচে বাতিস্তা জিতে যান। এরপর কেইন মার্ক হেনরি র সাথে একটি ছোট দ্বন্দ্বে জড়িয়ে পড়েন। ওয়ান নাইট স্ট্যান্ডে একটি লাম্বারজ্যাক ম্যাচে কেনি ডিক্সট্রা এবং চেভো গারেরো র হস্তক্ষেপের কারণে হেনরির নিকট কেইন পরাজিত হন। ৬ জুলাই স্ম্যাকডাউনে, জেনারেল ম্যানেজার থেডর লং ঘোষণা করেন যে, দ্যা গ্রেট এমেরিকান ব্যাশে ওয়ার্ল্ড হেভিওয়েট চ্যাম্পিয়নশীপের জন্য কেইন এইজের মুখোমুখি হবেন। কেইনের দ্বারা এইজ আহত হওয়ার পরে টাইটেলটি শূণ্য করে দেওয়া হয় এবং নাম্বার ওয়ান কন্টেন্ডার ম্যাচে বাতিস্তা কেইনের বিপক্ষে লড়াই করেন। ম্যাচ চলাকালে, নতুন ওয়ার্ল্ড হেভিওয়েট চ্যাম্পিয়ন দ্যা গ্রেট খালি বাতিস্তাকে আক্রমণ করেন এবং ম্যাচটি বন্ধ করে দেওয়া হয়। ফলে দুজনকেই নাম্বার ওয়ান কন্টেন্ডার ঘোষণা করা হয় এবং দ্যা গ্রেট এমেরিকান ব্যাশে একটি ট্রিপল থ্রেট ম্যাচ বরাদ্দ করা হয়। খালি কেইনকে পিন দিয়ে তার টাইটেল ধরে রাখেন। ১৮ আগস্ট স্যাটারডে নাইট'স মেইন ইভেন্টে, কেইন বাতিস্তার সাথে টিম করে খালি এবং ফিনলেকে পরাজিত করেন। এরপর ফিনলের সাথে কেইনের একটি কাহিনীসূত্র শুরু হয়, যার ফলে সামারস্ল্যামে তাদের মধ্যে একটি ম্যাচ বরাদ্দ হয়, যে ম্যাচে ফিনলেকে চকস্ল্যাম দিয়ে কেইন জয়ী হন। তাদের এই দ্বন্দ্ব স্ম্যাকডাউনেও চলে, যেদিন হর্ন্সওগলের হস্তক্ষেপের কারণে নাম্বার ওয়ান কন্টেন্ডার ট্যুর্নামেন্টে ফিনলের নিকট কেইন পরাজিত হন। এরপর ১৬ অক্টোবর ইসিডাব্লিউ তে কেইন আসেন, ইসিডাব্লিউ চ্যাম্পিয়ন সিএম পাঙ্কের বাছাই করা পার্টনার হিসেবে এবং তারা দুজনে একটি থ্রি অন টু হ্যান্ডিক্যাপ ম্যাচে জন মরিসন, দ্যা মিয এবং বিগ ড্যাডি ভি কে পরাজিত করেন। এই পরাজয়ের বদলা নিতে, ১৯ অক্টোবর স্ম্যাকডাউনে বিগ ড্যাডি ভি কেইনকে আক্রমণ করেন এবং এদের মধ্যে শুরু হয়ে যায় দ্বন্দ্ব। পরের সপ্তাহগুলোতে তাদের যুদ্ধ চলতে থাকে। সাইবার সানডে তে, ইউনাইটেড এস্টেটস চ্যাম্পিয়নশীপের জন্য চ্যাম্পিয়ন এমভিপি-এর বিপক্ষে লড়াই করার জন্য কেইন মনোনীত হন, ঐ ম্যাচে কাউন্ট আউটের মাধ্যমে কেইন জিতে যান কিন্তু টাইটেল প্রাপ্ত হন না। এরপর বিগ ড্যাডির সাথে তার দ্বন্দ্ব চলতে থাকে, সারভাইভর সিরিজে তারা দুজন বিপরীত দলে অবস্থান নেন, যেখানে কেইনের টিম জিতে যায়। বিগ ড্যাডি অবশেষে মার্ক হেনরির সাথে টিম গঠন করে, যেখানে কেইন সিএম পাঙ্কের সাথে যোগ দেয়। তাদের এই দ্বন্দ্ব শেষ হয় আরমাগেডনে, যে ম্যাচে বিগ ড্যাডি পাঙ্ককে পিন দেয়ার পরে জিতে যান।
ওয়ার্ল্ড হেভিওয়েট চ্যাম্পিয়ন (২০০৮-২০১১)
এরপর তার সাথে এইজের শত্রুতা আবার জ্বলে উঠে, যাকে সারভাইভর সিরিজে কেইনের ওয়ার্ল্ড হেভিওয়েট চ্যাপিয়নশীপের জন্য নতুন চ্যালেঞ্জার ঘোষণা করা হয় ২৮ অক্টোবর স্ম্যাকডাউনে। ১২ নভেম্বর, এইজ বিয়ারারকে অপহরণ করেন এবং তাদের টাইটেল ম্যাচের আগে তাকে মানসিকভাবে নিচু করতে কেইনের সাথে মনস্তাত্ত্বিক খেলা শুরু করেন। সারভাইভর সিরিজে, কেইন তার টাইটেল রক্ষা করতে পারেন যখন রেফারী বুঝতে পারেন যে ম্যাচটি ড্র হয়েছে কারণ উভয়ই একজন আরেকজনকে একই সময়ে পিন দিয়েছে। যেহেতু তখনও বিয়ারার এইজের কব্জায় ছিল, পরবর্তী পেপারভিউতে রিম্যাচের জন্য কেইন রাজি হল। ৩ ডিসেম্বরে, একটি নন-টাইটেল ম্যাচে এইজ কেইনকে হারিয়ে তাদের টাইটেল ম্যাচটির ধরন কি হবে তার সিদ্ধ্বান্ত নেয়ার অধিকার অর্জন করল; এইজ পছন্দ করল টেবিলস, লেডার ও চেয়ার ম্যাচ। দেখা গেল কেইন পল বিয়ারারের মত দেখতে কাউকে নিয়ে রিং ত্যাগ করছে, তবে একটি ট্রাকের পিছে আসল বিয়ারার বাঁধা ছিল। পরের সপ্তাহে, কেইন ভুলবশত বিয়ারারকে আহত করে ফেলেন এই ভেবে যে এটা এইজের আরেক ঠকবাজি, ফলে বিয়ারার কাহিনী থেকে মুছে যায়। এর পরের সপ্তাহে, এইজকে খুঁজতে কেইন স্টেডিয়ামের সব জায়গায় ছোটাছুটি করতে লাগলো কিন্তু পুরো স্ম্যাকডাউনের কুস্তিগীররা তাদের দুজনকে এক প্রকার আটকে রাখলেন। টিএলসি তে, একটি ফোর ওয়ে টেবিলস ম্যাচে (আরও ছিলেন মিস্তেরিও এবং আলবার্তো ডেল রিও) এইজের নিকট পরাজিত হন। ৭ জানুয়ারি, ২০০১ স্ম্যাকডাউনে, কেইন ওয়ার্ল্ড হেভিওয়েট চ্যাম্পিয়নশীপের জন্য রিম্যাচ পান যা ছিল একটি লাস্ট ম্যান স্ট্যান্ডিং ম্যাচ, কিন্তু ব্যর্থ হন।
২০১১ রয়্যাল রাম্বল ম্যাচে কেইন অংশগ্রহণ করেন, যা ছিল ইতিহাসের সবচেয়ে বড় রয়্যাল রাম্বল ম্যাচ এবং তিনি ছিলেন ৪০ তম এবং সর্বশেষ অংশীদার। এরপর ২০১১ এলিমিনেশন চ্যাম্বার ম্যাচে ওয়ার্ল্ড হেভিওয়েট চ্যাম্পিয়নশীপের জন্য কেইন লড়াই করেন, ড্রু ম্যাকিনটায়ার এবং বিগ শোকে এলিমিনেট করেন এবং এইজ তাকে এলিমিনেট করেন। পরের মাসে, কেইন পুনরায় বিগ শোএর সাথে একত্রিত হন তাদের একই শত্রু দ্যা কোর-এর বিপক্ষে, আর এভাবে সে আবার হিরো রূপ ধারণ করেন। কেইন এবং বিগ শো ট্যাগ টিম টাইটেলের জন্য তাদেরকে চ্যালেঞ্জ করা শুরু করেন এবং অন্যান্য কুস্তিগীরদের তাদের আক্রমণ থেকে রক্ষা করা শুরু করেন। রেসলমেনিয়া ২৭ এ, বিগ শো এবং কেইন স্যান্তিনো মারেলা এবং কফি কিংস্টোনের সাথে একজোট হয়ে দ্যা কোরকে পরাজিত করেন। পরের সপ্তাহে, এদের মধ্যে আবার রিম্যাচ দেয়া হয় টু আউট অফ থ্রি ফলস ম্যাচে, যেখানে কেইনের টিম বিজয়ী হয়। ২২ এপ্রিল স্ম্যাকডাউনে, বিগ শো এবং কেইন কোর সদস্য জাস্তিন গেব্রিয়েল এবং হিথ স্লেটার কে হারিয়ে ডাব্লিউডাব্লিউই ট্যাগ টিম চ্যাম্পিয়নশীপ জিতেন, এটি ছিল তাদের টিমের দ্বিতীয় চ্যাম্পিয়নশীপ। বিগ শো এবং কেইন এরপর নিউ নেক্সাসের সাথে দ্বন্দ্বে জড়িয়ে যায়। ওভার দ্যা লিমিটে, সিএম পাঙ্ক এবং ম্যাসন রায়ানের বিপক্ষে তাদের টাইটেল রক্ষা করে পরের রাতে র তে, মাইকেল ম্যাকগিলিকাটি এবং ডেভিড অতুঙ্গা র নিকট তাদের চ্যাম্পিয়নশীপ হারান। বিগ শো আহত হওয়ার কারণে, এই ম্যাচের পর তাদের টিম ভেঙে যায়। কেইন দ্বিতীয় বার্ষিক স্ম্যাকডাউন মানি ইন দ্যা ব্যাংক ল্যাডার ম্যাচে অংশ নেন, কিন্তু ম্যাচটিতে ড্যানিয়েল ব্রায়ান জয়ী হন। ২২ জুলাই স্ম্যাকডাউনে, মার্ক হেনরি কেইনকে আক্রমণ করে স্টিল চেয়ার দিয়ে কেইনের পায়ে আঘাত করেন। ডাব্লিউডাব্লিউই এর রিপোর্ট মোতাবেক ঐ আঘাতের ফলে কেইনের ফিবুলা ফেটে যায়, সম্ভবত ৫ মাস তাকে রিং এর বাইরে থাকার জন্য।
পুনরায় মুখোশ পড়া এবং টিম হেল নো (২০১১–২০১৩)
২০১১ সালের নভেম্বরের শুরুর দিকে, ডাব্লিউডাব্লিউই কেইন এবং একটি জ্বলন্ত লাল মুখোশের চিত্র প্রচার করা শুরু করলো এবং শেষ করলো স্ক্রীনে "কেইন পুনরুত্থিত হবে" এই লিখাটুকু উঠিয়ে। ১২ ডিসেম্বর র এ, কেইন ফিরে আসেন একটি ধাতব মুখোশ এবং নতুন পোশাক পড়ে যা অনুপ্রেণিত হয় ময়নাতদন্তের পর মানুষের শরীর ছেদ করার পদ্ধতিতে। কেইন তার ধাতব মুখোশ খোলার আগেই (ফলে নতুন লাল মুখোশ আর দেখা যায় না) সিনাকে আক্রমণ করে মার্ক হেনরি ও জন সিনা র মধ্যকার মেইন ইভেন্ট ম্যাচে হস্তক্ষেপ করেন এবং আবার ভিলেইন রূপ ধারণ করেন। পরের সপ্তাহগুলোতে কেইন অনবরত সিনাকে আক্রমণ করতে থাকেন। সিনার মিত্র জ্যাক রাইডার কেও কেইন আক্রমণ এবং আহত করেন। রয়্যাল রাম্বলে কেইন এবং সিনা একটি ডাবল কাউন্ট আউট ম্যাচে লড়াই করেন। ম্যাচের পরে, রাইডারকে একটি টম্বস্টোন পাইলড্রাইভার এবং পরে সিনাকে চকস্ল্যাম দেন। ১৯ ফেব্রুয়ারি এলিমিনেশন চ্যাম্বারে, একটি এম্বুলেন্স ম্যাচে সিনা কেইনকে হারিয়ে তাদের দ্বন্দ্বের শেষ করেন। মার্চ মাসে, র‍্যান্ডি অরটনকে আক্রমণ করে তার সাথে দ্বন্দ্বের সূচনা করেন। পরে কেইন বলেন যে সে নিজেকে আবার দানব বলে মনে করতে যায় এবং সে বিশ্বাস করে অরটনকে হারানোর মাধ্যমেই তা পাওয়া যাবে। অরটনও পালটা আক্রমণ শুরু করলো, যার ফলে তাদের মধ্যে রেসলমেনিয়া ২৮ এ ম্যাচ অনুষ্ঠিত হয় এবং কেইন জয়ী হন। পরের স্ম্যাকডাউনে রিম্যাচে, একটি নো ডিসকোয়ালিফিকেশন ম্যাচে অরটন কেইনকে পরাজিত করেন। অরটন এবং তার বাবা "কাউবয়" বব অরটন কে আক্রমণ করার পরে, একটি ফলস কাউন্ট এনিহোয়েআর ম্যাচে এক্সট্রিম রুলসে তারা মুখোমুখি হন, যে ম্যাচে একটি স্টিল চেয়ারের সদ্ব্যবহার করে অরটন জিতে যায়। ওভার দ্যা লিমিটে, কেইন রাইডারকে পরাজিত করেন।
৮ জুলাই র এ, কেইন মানি ইন দ্যা ব্যাংক কোয়ালিফাইং ম্যাচে খ্রিসচানকে হারান আর এরপরে নবাগত ওয়াট ফ্যামিলি তাকে আক্রমণ করে আহত করেন এবং এর ফলে কেইন আর মানি ইন দ্যা ব্যাংক ম্যাচ খেলতে পারেন না। কেইন তিন সপ্তাহ পরে ফিরে এসে ব্রায়ানের নিকট পরাজিত হন। ঐ ম্যাচের পরে, দ্যা ওয়াট ফ্যামিলি আবার তাকে আক্রমণ করেন এবং সামারস্ল্যামে ব্রেই ওয়াটের বিপক্ষে একটি রিং অফ ফায়ার ম্যাচ ঠিক করা হয়। এরিক রোয়ান এবং লুক হারপারের হস্তক্ষেপের কারণে কেইন পরাজিত হন এবং আরও একবার আক্রমণের পর, ওয়াট ফ্যামিলি তাকে তুলে নিয়ে রিং এর বাইরে চলে যায়। স্টোরিলাইনটি এভাবে তৈরি করায় কেইন সি নো ইভল ২ চলচ্চিত্র করার পর্যাপ্ত সময় পেয়ে যায়।
দ্যা অথোরিটি (২০১৩–২০১৫)
দুই মাস পর ২৭ অক্টোবর হেল ইন অ্যা সেলে ফিরে এসে ওয়াট ফ্যামিলি এবং দ্যা মিয উভয়কেই আক্রমণ করেন। পরের রাতে র এ, কেইন স্টেফেনি ম্যাকম্যান কে বশ্যতা স্বীকার করে তার মুখোশ হস্তান্তর করে ভিলেইন রূপ ধারণ করেন এবং পরের সপ্তাহে দ্যা অথোরিটি র সহযোগী সদস্য হিসেবে যোগ দিয়ে তার আনুগত্যকে আরও পরিষ্কার করেন। তার চরিত্র পরিবর্তন হওয়ার কারণে, সে মুখোশ ছাড়াই থাকলো এবং স্যুট টাই পড়ে একদম ফিট হয়ে দ্যা অথোরিটির কর্পোরেট আদর্শ হয়ে যান এবং "ডিরেক্টরস অফ অপেরাশনস" নামে একটি কাল্পনিক চরিত্র পান। ২০১৪ রয়্যাল রাম্বলে কেইন অংশ নেন এবং সিএম পাঙ্ক দ্বারা এলিমিনেট হন। ম্যাচ চলাকালে সে আবার এসে পাঙ্ককে এলিমিনেট করে রয়্যাল রাম্বলে সর্বোচ্চ এলিমিনেটধারীর রেকর্ড বরাবর নিজের রেকর্ড গড়ান; যদিও তার সর্বোচ্চ এলিমিনেশনের তের বছরের পুরনো রেকর্ড ভাঙ্গেন রোমান রেইন্স মাত্র একটি সিঙ্গেল রাম্বলে। এরপর কেইন অথোরিটির শত্রু ড্যানিয়েল ব্রায়ানের সাথে নিজেকে দ্বন্দ্বে জড়ান, যার ফলে ব্রায়ান এবং কেইনের মধ্যে একটি ম্যাচ অনুষ্ঠিত হয় এবং এলিমিনেশন চ্যাম্বারে ব্রায়ান এবং র‍্যান্ডি অরটনের মধ্যকার এলিমিনেশন চ্যাম্বার ম্যাচে কেইন হস্তক্ষেপ করেন। রেসলমেনিয়া ৩০ এর পরে, শিল্ডের নিকট কেইন এবং দ্যা নিউ এইজ আউটলোস হারার পরে, স্টিফেনি ম্যাকম্যান কেইনকে তীব্র ভর্ৎসনা করে সে যে আগে "বিগ রেড মন্সটার" ছিলো তাকে খুঁজে বের করতে বলেন। ঐ সপ্তাহেই ১৫ এপ্রিল মেইন ইভেন্টে, কেইন আবার মুখোশ পড়ে ফিরে এসে বিগ শো কে আক্রমণ করেন। ২১ এপ্রিল র এ, স্টিফেনি ম্যাকম্যান কেইনকে প্ররোচনা দিয়ে তার দ্বারা ড্যানিয়েল ব্রায়ান এবং তার স্ত্রী ব্রি বেলা কে আক্রমণ করিয়ে এক্সট্রিম রুলসে ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশীপের জন্য নাম্বার ওয়ান কন্টেন্ডার ঘোষণা করেন। এক্সট্রিম রুলসে ড্যানিয়েলের নিকট কেইন টাইটেল ম্যাচটি পরাজিত হন। মানি ইন দ্যা ব্যাংকে, কেইন সেথ রলিন্স কে সাহায্য করে তাকে মানি ইন দ্যা ব্যাংক কন্ট্র্যাক্ট জিততে সাহায্য করেন। এরপর কেইন ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশীপের জন্য একটি ল্যাডার ম্যাচে অংশ নেন, যে ম্যাচে জন সিনা জয়ী হন। ব্যাটালগ্রাউন্ডে, জন সিনা, র‍্যান্ডি অরটন এবং রোমান রেইন্সের বিপক্ষে ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশীপের জন্য একটি ফ্যাটাল ফোর ওয়ে ম্যাচে অংশ নেন, কিন্তু সিনা তার টাইটেল রক্ষা করেন। ২৮ জুলাই র এ, কেইনের সাথে রোমান রেইন্সের ম্যাচ হওয়ার কথা ছিল, কিন্তু ম্যাচ শুরু হওয়ার আগেই কেইন এবং র‍্যান্ডি অরটন রোমানকে আক্রমণ করেন।
৪ আগস্ট র এ, একটি লাস্ট ম্যান স্ট্যান্ডিং ম্যাচে রোমান রেইন্সের নিকট কেইন হারার পরে, কেইন তার মুখোশ পরিত্যাগ করে স্টিফেনির নিকট জমা দেন। পরের সপ্তাহে র এ, কেইন আবারও অথোরিটির ডিরেক্টর অফ অপারেশনস হিসেবে তার ভূমিকা পালন করা শুরু করেন। সারভাইভর সিরিজে র মেইন ইভেন্টে, কেইন টিম অথোরিটির একজন ছিলেন, কিন্তু ডলফ জিগলার দ্বারা এলিমিনেট হন যিনি টিম সিনার হয়ে ম্যাচটি জিতিয়ে দেন। সারভাইভর সিরিজের পরে রাইব্যাকের সাথে কেইনের দ্বন্দ্ব শুরু হয়, যার ফলে টিএলসি তে তাদের মধ্যে একটি চেয়ার ম্যাচ সংগঠিত হয়, যেখানে রাইব্যাক বিজয়ী হন। রয়্যাল রাম্বলে কেইন চারজন কুস্তিগীরকে এলিমিনেট করেন, আর এভাবে রয়্যাল রাম্বল ম্যাচে সর্বোচ্চ এলিমিনেটকারীর রেকর্ড অতিক্রম করেন। ফাস্টল্যানে, কেইন, বিগ শো এবং সেথ রলিন্স মিলে ডলফ জিগলার, এরিক রোয়ান এবং রাইব্যাককে পরাজিত করেন। রেসলমেনিয়া ৩১ এ, দ্বিতীয় বার্ষিক এন্ডর দ্যা জায়ান্ট মেমোরিয়াল ব্যাটাল রয়্যালে কেইন অংশ নেন এবং সিজারো দ্বারা এলিমিনেট হয়ে যান। এক্সট্রিম রুলসে, সেথ রলিন্স এবং র‍্যান্ডি অরটনের মধ্যকার ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশীপের জন্য একটি স্টিল কেইজ ম্যাচের দ্বাররক্ষক হিসেবে ছিলেন, যেখানে রলিন্স বিজয়ী হন। পেবেক-এ, ডীন অ্যাম্ব্রোস, র‍্যান্ডি অরটন, রোমান রেইন্স এবং সেথ রলিন্সের মধ্যকার ফ্যাটাল ফোর ওয়ে টাইটেল ম্যাচে রলিন্সকে সাহায্য করে তার ডিরেক্টর অফ অপারেশনস পদটিকে সুরক্ষিত করেন। মানি ইন দ্যা ব্যাংকে, কেইন মানি ইন দ্যা ব্যাংক ল্যাডার ম্যাচে অংশ নেন, যে ম্যাচে সেইমাস জয়ী হন। ১৩ জুলাই র এ, ব্রক লেজনার স্টিলের সিঁড়ি দিয়ে কেইনের গোড়ালীতে আঘাত করে তাকে আহত করেন। এই আঘাতের পরে, রলিন্স কেইনের সাথে বিশ্বাসঘাতকতা করেন এবং তার আহত গোড়ালীতে লাথি মারেন।
পরবর্তী দ্বন্দ্ব (২০১৫-২০১৮)
নাইট অফ চ্যাম্পিয়নসে কেইন আবার তার "ডিমান" রূপে ফিরে আসেন এবং সেইমাসকে তার মানি ইন দ্যা ব্যাংক ক্যাশ ইন করতে বাধা দিয়ে সেথ রলিন্সকে আক্রমণ করেন আর এভাবে হিরো রূপ ধারণ করেন। "ডিমান" এবং "কর্পোরেট" উভয় রূপেই কেইন এবার আবির্ভূত হন এবং সেথ রলিন্সের সাথে দ্বন্দ্ব চালিয়ে যেতে থাকেন এবং ১২ অক্টোবর র এ একটি লাম্বারজ্যাক ম্যাচে সেথকে পরাজিত করেন। হেল ইন অ্যা সেল-এ, সেথের বিপক্ষে "ডিমান" কেইন তার ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশীপ ম্যাচটিতে পরাজিত হন এবং চুক্তি অনুযায়ী "কর্পোরেট" কেইনকে তার ডিরেক্টোর অফ অপারেশনস পদ থেকে বহিষ্কার করা হয়। হেল ইন অ্যা সেলের পরে, দ্যা আন্ডারটেকারের সাথে একত্র হয়ে দ্যা ওয়াট ফ্যামিলি র সাথে দ্বন্দ্ব শুরু করেন। সারভাইভর সিরিজে, একটি ট্যাগ টিম ম্যাচে দ্যা ব্রাদার্স অফ ডেস্ট্রাকশন ব্রেই ওয়াট এবং লুক হারপার কে পরাজিত করেন। ২০১৬ রয়্যাল রাম্বল ম্যাচে, কেইন সপ্তম প্রবেশধারী ছিলেন এবং ব্রাউন স্ট্রোম্যান তাকে এলিমিনেট করেন। ফাস্টলেন এ, কেইন বিগ শো এবং রাইব্যাকে র সাথে টিম গঠন করে ওয়াট ফ্যামিলিকে পরাজিত করেন। রেসলমেনিয়া ৩২ এ, তিনি এন্ডর দ্যা জায়ান্ট মেমোরিয়াল ব্যাটাল রয়্যাল ম্যাচে অংশ নেন এবং রানার্স আপ হয়ে বিজয়ী ব্যারন করবাইনে র নিকট হতে এলিমিনেট হন। ১৯ জুলাই ২০১৬ ডাব্লিউডাব্লিউই ড্রাফটে, কেইন ড্রাফট হয়ে স্ম্যাকডাউনে চলে আসেন। ব্যাকলেশে, রেন্ডি অরটনে র হস্তক্ষেপ সত্ত্বেও ব্রেই ওয়াটকে পরাজিত করেন। সারভাইভর সিরিজে, কিক-অফ শোতে, কেইন লুক হার্পারকে পরাজিত করেন। ২৯ নভেম্বর স্ম্যাকডাউন লাইভে, তাদের মধ্যে রিম্যাচ অনুষ্ঠিত হয় যেখানে কেইন বিজয়ী হন। ১৬ অক্টোবর ২০১৭ র এ, প্রায় এক বছর অনুপস্থিত থাকার পর, কেইন আকস্মিকভাবে ফিরে আসেন যখন সে রিং এর নিচ থেকে উঠে রোমান রেইন্স কে আক্রমণ করেন, যার ফলে ব্রাউন স্ট্রোম্যানের সাথে সংগঠিত স্টিল কেইজ ম্যাচে রোমান হেরে যায় এবং টিএলসি তে, কেইন দ্যা মিজ-এর টিমে যোগ দেন, ফলে র এ চলে আসেন এবং আবার হীল রূপ ধারণ করেন। ২২ অক্টোবর, কার্ট এঙ্গেল, ডীন অ্যামব্রোস এবং সেথ রলিন্সে র বিপক্ষে একটি ফাইভ অন থ্রি হ্যান্ডিক্যাপ টিএলসি ম্যাচে কেইন, মিজ, স্ট্রোম্যান, সিজারো এবং সেইমাস পরাজিত হন, কেইন এবং তার সাথীরা যখন স্ট্রোম্যানের সাথে বিশ্বাসঘাতকতা করেন। এরপর কেইনের সাথে স্ট্রোম্যানের দ্বন্দ্ব পুনরায় শুরু হয়। ১১ ডিসেম্বর র এ, কেইন এবং স্ট্রোম্যানের মধ্যে ব্রক লেজনারে র ইউনিভার্সাল চ্যাম্পিয়নশীপে র জন্য নাম্বার ওয়ান কন্টেন্ডারের জন্য একটি ম্যাচ হয়, যা ডাবল কাউন্ট আউটে শেষ হয়। ফলে রয়্যাল রাম্বলে, ট্রিপল থ্রেট ম্যাচ হয় এবং লেজনার তার টাইটেল রক্ষা করেন। পরের রাতে র এ, স্ট্রোম্যানের বিপক্ষে একটি লাস্ট ম্যান স্ট্যান্ডিং ম্যাচে কেইন পরাজিত হওয়ার পর কিছু দিন তাকে দেখা যায় না। ১৯ মার্চ র এ কেইন আবার ফিরে আসেন এবং জন সিনা যখন আন্ডারটেকারকে আহ্বান করেন তখন কেইন তাকে চকস্ল্যাম দেন। পরের সপ্তাহে র এ, নো ডিসকোয়ালিফিকেশন ম্যাচে কেইন সিনার নিকট পরাজিত হন। রেসলমেনিয়া ৩৪ এ, কেইন অ্যান্ডর দ্যা জায়ান্ট মেমোরিয়াল ব্যাটাল রয়্যাল এ অংশ নেন এবং শেষ চারে টিকে থাকেন।
অন্যান্য মিডিয়া
জেকবস "জেকব গুডনাইট" হিসেবে ডাব্লিউডাব্লিউই স্টুডিও র প্রথম সৃষ্টি সি নো ইভল এ অভিষেক করেন, যা ২৯ মে ২০০৬ এ মুক্তি পায়।এছাড়াও ম্যাকগ্রাবার নামক চলচ্চিত্রেও তাকে দেখা যায় যেখানে তার সহশিল্পী ছিলেন আরও কয়েকজন কুস্তিগীর মন্টেল ভোন্টাভিয়াস পোর্টার, ক্রিস জেরিকো, দ্যা গ্রেট খালি, মার্ক হেনরি এবং বিগ শো। সি নো ইভল ২-এও তিনি অভিনয় করেন, যা আগস্ট ২০১৩ সালে ঘোষণা হয় এবং ২১ অক্টোবর ২০১৪ তে মুক্তি পায়।
মার্চ ২০০২ এ, দ্যা উইকেস্ট লিঙ্কে র একটি স্পেশাল ডাব্লিউডাব্লিউই পর্বে তাকে দেখা যায় এবং সর্বশেষ রাউন্ডে বাবা রে ডাডলি কে হারিয়ে জয়ী হন এবং এই বিজয়ে প্রাপ্ত অর্থ তার পছন্দের চ্যারিটি মেমফিস, টেনিসি তে অবস্থিত সেন্ট জুড চিল্ড্রেন'স হসপিটালে দান করেন। স্মলভিলে টিভি সিরিজের "কমব্যাট" পর্বে টাইটান হিসেবে তাকে দেখা যায় যেখানে তার সাথে ছিল সাবেক ডাব্লিউডাব্লিউই ডিভা এশলে মিজারো। এই পর্বটি ২২ মার্চ, ২০০৭ এ প্রচারিত হয়। এছাড়াও তাকে শেফ বয়ারডি বিজ্ঞাপনেও দেখা যায় যেখানে তিনি তার পুরো মুখ জুড়ে থাকা মুখোশটি পড়ে খাওয়ার চেষ্টা করে।
আন্ডারটেকার কমিক বুকে র চৌদ্দতম প্রচারে কেইন চরিত্রটিকে নেয়া হয় যা কেওস! কমিকস ১৯৯৯ সালে সম্পাদনা করেন। তার চরিত্রটিকে মাত্র একবার কথা বলতে দেখা যায় আন্ডারটেকার হেলোয়িন স্পেশাল পর্বে যা ম্যানকাইন্ড কমিক বুকের একটি একক সংস্করণের সাথে জুড়ে দেয়া হয় যা ঐ একই কোম্পানির সম্পাদনা ছিল। ২০০৫ সালে মাইকেল শায়াপেটা কেইনের শিরোনামে জার্নি ইন্টু ডার্কনেসঃঅ্যান আনওথোরাইজড হিস্টোরি অফ কেইন নামের একটি বই প্রকাশ করেন। ৯ ডিসেম্বর ২০০৮ সালে, দ্যা টুইস্টেড, ডিস্টার্বড লাইফ অফ কেইন - এই শিরোনামে ডাব্লিউডাব্লিউই একটি তিন ডিস্কের রচনাসংগ্রহ প্রকাশ করেন। এই ডিভিডি কেইনের প্রথম দশ বছরের বিশেষ দ্বন্দ্ব এবং শত্রুতা ধারণ করে।
১৬ মার্চ ২০০৭ থেকে ১৩ মার্চ ২০০৮ পর্যন্ত জেকবস সিটিজেন এক্স ছদ্মনামে দ্যা টাইনি পলিটিকাল শো শিরোনামের একটি অনুষ্ঠান উপস্থাপনা করেছিলেন। ২০০৭ থেকে ১৭ জুলাই ২০১১ পর্যন্ত তিনি অ্যাডভেঞ্চারঅফসিটিজেনএক্স.কম এ দ্যা অ্যাডভেঞ্চার অফ সিটিজেন এক্স নামের একটি ব্লগ চালাতেন, যদিও সর্বশেষ হালনাগাদ পাওয়া যায় ২০১১ সালের ২৮ মে পর্যন্ত। যাইহোক, ১ জুলাই, ২০১২ তে নতুন হালনাগাদ দিয়ে ওয়েবসাইটটিকে পুনরায় চালু করা হয়। লিউরকওয়েল.কম এর তিনি একজন নিয়মিত চাঁদাদাতা।
কেইন হিসেবে বিভিন্ন ভিডিও গেইমসেও তাকে দেখা যায়ঃ ডাব্লিউডাব্লিউএফ ওয়ার জোন, ডাব্লিউডাব্লিউএফ এটিচিউড, ডাব্লিউডাব্লিউএফ রেসলমেনিয়া ২০০০, ডাব্লিউডাব্লিউএফ স্ম্যাকডাউন!, ডাব্লিউডাব্লিউএফ রয়্যাল রাম্বল, ডাব্লিউডাব্লিউএফ নো মার্সি, ডাব্লিউডাব্লিউএফ স্ম্যাকডাউন! ২ঃ নোও ইয়র রোল, ডাব্লিউডাব্লিউএফ উইথ অথোরিটি!, ডাব্লিউডাব্লিউএফ রোড টু রেসলমেনিয়া, ডাব্লিউডাব্লিউএফ স্ম্যাকডাউন! জাস্ট ব্রিং ইট, ডাব্লিউডাব্লিউএফ র, ডাব্লিউডাব্লিউই রেসলমেনিয়া ১৮, ডাব্লিউডাব্লিউই রোড টু রেসলমেনিয়া ১৮, ডাব্লিউডাব্লিউই স্ম্যাকডাউন! শাট ইয়র মাউথ, ডাব্লিউডাব্লিউই ক্রাশ আওয়ার, ডাব্লিউডাব্লিউই রেসলমেনিয়া ১৯, ডাব্লিউডাব্লিউই র ২, ডাব্লিউডাব্লিউই স্ম্যাকডাউন! হেয়ার কামস দ্যা পেইন, ডাব্লিউডাব্লিউই ডে অফ রেকোনিং, ডাব্লিউডাব্লিউই সারভাইভর সিরিজ, ডাব্লিউডাব্লিউই স্ম্যাকডাউন! বনাম র, ডাব্লিউডাব্লিউই রেসলমেনিয়া ২১, ডাব্লিউডাব্লিউই ডে অফ রেকোনিং ২, ডাব্লিউডাব্লিউ স্ম্যাকডাউন! বনাম র ২০০৬, ডাব্লিউডাব্লিউই স্ম্যাকডাউন বনাম র ২০০৭, ডাব্লিউডাব্লিউই স্ম্যাকডাউন বনাম র ২০০৮, ডাব্লিউডাব্লিউই স্ম্যাকডাউন বনাম র ২০০৯, ডাব্লিউডাব্লিউই স্ম্যাকডাউন বনাম র ২০১০, ডাব্লিউডাব্লিউই স্ম্যাকডাউন বনাম র ২০১১, ডাব্লিউডাব্লিউই অল স্টারস, ডাব্লিউডাব্লিউই '১২, ডাব্লিউডাব্লিউই '১৩, ডাব্লিউডাব্লিউই টুকে১৪, ডাব্লিউডাব্লিউই টুকে১৫, ডাব্লিউডাব্লিউই টুকে১৬, ডাব্লিউডাব্লিউই টুকে১৭, ডাব্লিউডাব্লিউই টুকে১৮ এবং ডাব্লিউডাব্লিউই টুকে১৯।
রাজনৈতিক জীবন
জেকবস উদারবাদী রাজনীতিতে সক্রিয়ভাবে জড়িত এবং একটি ব্লগের মাধ্যমে তিনি তার মত জানিয়েছেন। ২০০৮ সালে জেকবস টেক্সাস কংগ্রেসম্যান রন পলকে প্রধানমন্ত্রী হিসেবে সমর্থন দিয়েছিলেন। তিনি ফ্রি স্টেট প্রজেক্টে র একজনে সদস্য এবং এই সংগঠনের ২০০৯ নিউ হ্যাম্পশায়ার লিবার্টি ফোরাম এ ভাষণ দিয়েছিলেন। অর্থনীতিতে অস্ট্রিয়ান স্কুলে র প্রচারণায় লাডউইগ ভন মাইসেস ইন্সটিটিউট যা পুঁজীবাদিতে বিশ্বাসী সেখানেও তিনি ভাষণ দিয়েছিলেন।
দ্যা টম উডস শো উদারবাদী পোডকাস্টে তিনি একটি সাক্ষাৎকার দিয়েছিলেন, যেখানে তিনি উডস, হ্যারি ব্রাউন, রন পল, জন স্টসেল, পিটার শিফ এবং মারে রোথবার্ড কে তার রাজনৈতিক অনুপ্রেরণা বলে দাবি করেন এবং তিনি নিজেকে "তাত্ত্বিকভাবে একজন রোথবার্ডিয়ান"ও বলেন, কিন্তু তিনি এটা বিশ্বাস করেন না যে, তার জীবদ্দশায় তিনি একটি রাষ্ট্রহীন সমাজ অর্জন করতে পারবেন। কিছু টি পার্টি অধিভুক্ত গ্রুপ সেন. লামার আলেকজান্ডারে র বিপক্ষে টেনেসিতে ২০১৪ রিপাবলিকান ইউ.এস. সেনেট প্রাইমারিতে জেকবসকে অন্তর্ভুক্ত করার চেষ্টা করেছিল।
ব্যক্তিগত জীবন
১৯৯৫ সালের ২৩শে আগস্ট ক্রিস্টাল মরিসা গোয়িনসকে জেকবস বিয়ে করেন এবং তাদের দুটি কন্যা সন্তান আছে।
কুস্তির বাইরে, জেকবস বিমাকারী হিসেবে কাজ করেন এবং তার ও তার স্ত্রীর নক্সভ্যালি, টেনেসি তে নিজস্ব একটি অলস্টেট এজেন্সী আছে। ২০১৫ এর জুলাই মাসে রিয়েলটর.কম (ন্যাশনাল এসোসিয়েশন অফ রিয়েলটরদের একটি ওয়েবসাইট)-এর সাথে এক সাক্ষাৎকারে জেকবস ইঙ্গিত দেন যে তাদের বীমা ব্যবসায় তাদের দুজনের বাধ্যবাধকতা তাদেরকে বাধ্য করছে তাদের জিফারসন সিটি র বাড়িটিকে বিক্রয় করতে। তাদের এই বাড়িটি তৈরি হয় ২০০৫ সালে, যা এজেন্সি থেকে এক ঘণ্টার ড্রাইভ দূরে এবং জেকবস ও তার স্ত্রী দন্ড লঘু করতে করতে ক্লান্ত হয়ে গিয়েছিলেন।
ভারত হেভি ইলেক্ট্রিক্যালস লিমিটেড
ভারত হেভি ইলেক্ট্রিক্যালস লিমিটেড (বিএইচইএল) একটি ভারতের সরকারি খাতের প্রকৌশলী ও উৎপাদনকারী সংস্থা। এটি ভারতের নতুন দিল্লিতে অবস্থিত। ১৯৬৪ সালে প্রতিষ্ঠিত, বিএইচইএল ভারতের বৃহত্তম বিদ্যুত সরঞ্জাম প্রস্তুতকারক।
ইতিহাস
ভেল ১৯৬৪ সালে ভারী বৈদ্যুতিক সরঞ্জাম শিল্পের সূচনার মাধ্যমে প্রতিষ্ঠিত হয়। হেভি ইলেক্ট্রিক্যালস (ভারত) লিমিটেডকে ১৯৭৪ সালে বিএইচএল-এর সাথে একীভূত করা হয়। ভেল ১৯৯১ সালে একটি সরকারি সংস্থায় রূপান্তরিত হয়। এটি সময়ের সাথে সাথে ট্রান্সমিশন, পরিবহন, তেল ও গ্যাস এবং অন্যান্য জোটবদ্ধ শিল্পসহ বিভিন্ন খাতের জন্য বৈদ্যুতিক, ইলেকট্রনিক ও যান্ত্রিক সরঞ্জাম উৎপাদন করার সক্ষমতা অর্জন করে। যাইহোক, কোম্পানির আয়ের বেশিরভাগ অংশ এখনও টারবাইন ও বয়লারসমূহের মতো বিদ্যুৎ উৎপাদনকারী সরঞ্জাম বিক্রয় থেকে প্রাপ্ত হয়। বিএইচইল ২০১৭ সালের মধ্যে সরবরাহিত সরঞ্জামসমূহ ভারতে মোট স্থাপিত বিদ্যুৎ উৎপাদন ক্ষমতাের প্রায় ৫৫% গঠন করে। সংস্থাটি ভারতীয় রেলকে বৈদ্যুতিন লোকোমোটিভস সরবরাহ করে এবং সুরক্ষা সরঞ্জাম, যেমন অর্ডানেন্স ফ্যাক্টরি বোর্ডের সহযোগিতায় নির্মিত সুপার র‍্যাপিড গান মাউন্ট (এসআরজিএম) ও ভারতীয় সশস্ত্র বাহিনীকে সিমুলেটর সরবরাহ করে।
সমালোচনা
ভেল বাংলাদেশ-ইন্ডিয়া ফ্রেন্ডশিপ পাওয়ার কোম্পানি প্রাইভেট লিমিটেডের (এনটিপিসি লিমিটেড ও বাংলাদেশ বিদ্যুৎ উন্নয়ন বোর্ডের মধ্যে যৌথ উদ্যোগ) জন্য সুন্দরবন ম্যানগ্রোভের নিকট রামপালে ১৩৪০ মেগাওয়াট সক্ষমতার কয়লা বিদ্যুৎকেন্দ্র নির্মাণ করবে। প্রকল্পটি পরিবেশের প্রভাব ও বিশ্বের বৃহত্তম ম্যানগ্রোভ বনের সম্ভাব্য ক্ষতির জন্য সমালোচনার মুখোমুখি হয়।    নরওয়ের সার্বভৌম সম্পদ তহবিল ২০১২ সালে রামপাল কয়লা কেন্দ্র সম্পর্কিত উদ্বেগের কারণে বিএইচএলকে তার বিনিয়োগের পোর্টফোলিও থেকে সরিয়ে দিয়েছে।
শ্রীপুর খরণদ্বীপ ইউনিয়ন
শ্রীপুর খরণদ্বীপ বাংলাদেশের চট্টগ্রাম জেলার বোয়ালখালী উপজেলার অন্তর্গত একটি ইউনিয়ন।
আয়তন
শ্রীপুর খরণদ্বীপ ইউনিয়নের আয়তন ৮,১৪৬ একর (৩২.৯৭ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী শ্রীপুর খরণদ্বীপ ইউনিয়নের মোট জনসংখ্যা ১৯,৩৮০ জন। এর মধ্যে পুরুষ ৯,২১২ জন এবং মহিলা ১০,১৬৮ জন। মোট পরিবার ৪,০৮৮টি।
অবস্থান ও সীমানা
বোয়ালখালী উপজেলার উত্তর-পূর্বাংশে শ্রীপুর খরণদ্বীপ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের পশ্চিমে চরণদ্বীপ ইউনিয়ন ও পোপাদিয়া ইউনিয়ন; দক্ষিণে পোপাদিয়া ইউনিয়ন ও আমুচিয়া ইউনিয়ন; পূর্বে রাঙ্গুনিয়া উপজেলার সরফভাটা ইউনিয়ন এবং উত্তরে কর্ণফুলী নদী, রাঙ্গুনিয়া উপজেলার বেতাগী ইউনিয়ন ও রাউজান উপজেলার বাগোয়ান ইউনিয়ন অবস্থিত।
প্রশাসনিক কাঠামো
শ্রীপুর খরণদ্বীপ ইউনিয়ন বোয়ালখালী উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম বোয়ালখালী থানার আওতাধীন। এটি জাতীয় সংসদের ২৮৪নং নির্বাচনী এলাকা চট্টগ্রাম-৭ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী শ্রীপুর খরণদ্বীপ ইউনিয়নের সাক্ষরতার হার ৫১.৯%। এ ইউনিয়নে ৩টি মাধ্যমিক বিদ্যালয়, ৫টি মাদ্রাসা ও ১৩টি প্রাথমিক বিদ্যালয় রয়েছে।
যোগাযোগ ব্যবস্থা
শ্রীপুর খরণদ্বীপ ইউনিয়নে যোগাযোগের প্রধান সড়ক কালুরঘাট-মুন্সিরহাট সড়ক। সব ধরনের যানবাহনে যোগাযোগ করা যায়। এছাড়া কালুরঘাট থেকে নৌপথেও যোগাযোগ ব্যবস্থা রয়েছে।
ধর্মীয় উপাসনালয়
শ্রীপুর খরণদ্বীপ ইউনিয়নে ৩০টি মসজিদ, ১টি ঈদগাহ, ১০টি মন্দির ও ১১টি বিহার রয়েছে।
খাল ও নদী
শ্রীপুর খরণদ্বীপ ইউনিয়নের উত্তর পাশ দিয়ে বয়ে চলেছে কর্ণফুলী নদী। এছাড়া এ ইউনিয়নের উপর দিয়ে প্রবাহিত হচ্ছে জ্যৈষ্ঠপুরা ভাণ্ডালজুড়ি খাল এবং জ্যৈষ্ঠপুরা ভারাম্বা খাল।
হাট-বাজার
শ্রীপুর খরণদ্বীপ ইউনিয়নের প্রধান প্রধান হাট/বাজারগুলো হল শ্রীপুর নুরুল্লাহ মুন্সির হাট, জ্যৈষ্ঠপুরা শান্তির বাজার, জ্যৈষ্ঠপুরা গোলককানুন বাজার এবং খরণদ্বীপ কেরানী বাজার।
উল্লেখযোগ্য ব্যক্তি
শ্রীপুর খরণদ্বীপ ইউনিয়নের উল্লেখযোগ্য ব্যক্তিগণের মধ্যে রয়েছে:
ইবনে আল নাদিম
আবুল ফরজ মুহাম্মাদ বিন ইসহাক আল নাদিম (ابوالفرج محمد بن إسحاق النديم; মৃত্যু: ১৭ সেপ্টেম্বর ৯৯৫ অথবা ৯৯৮) হলেন একজন ইসলামী শিক্ষাবিদ। ধারণা করা হয় তিনি পারস্য বংশোদ্ভুত ছিলেন। তিনি কিতাব-ই-ফিহরিস্ত এর জন্য বিখ্যাত। বইটি সম্পর্কে তিনি নিজেই বলেছেন, আরব-অনারব সকল জাতির জন্য আরবী ভাষায় এবং লিপিতে জ্ঞানের সকল শাখার উপর লেখা বইয়ের সূচীপত্র।
জীবনী
আল নাদিমের জীবন সম্পর্কে খুব বেশি কিছু জানা যায় না। তিনি ছিলেন একজন বই বিক্রেতা এবং ক্যালিওগ্রাফার। তার বাবা "আল ওয়ারাকের" মতো তিনিও বিক্রির জন্য পান্ডুলিপি নকল করতেন। তিনি বাগদাদে বাস করতেন। মাঝে মাঝে তিনি মসুলের একটি স্থানের নাম উল্লেখ করেছেন।
ক্লিনিক সহচর
একজন গর্ভপাত ক্লিনিক সহচর হলেন এমন একজন ব্যক্তি, যিনি একটি গর্ভপাত চিকিৎসালয় বা জন্ম নিয়ন্ত্রণ চিকিৎসালয়ে স্বেচ্ছাশ্রম দান করেন। এই ধরনের স্বেচ্ছাসেবীদের ভূমিকা হল রোগীদের এবং কর্মীদের নিরাপদে এই চিকিৎসালয়গুলিতে প্রবেশ করতে এবং প্রস্থান করতে সহায়তা করা এবং তাঁদের জন্য কোনও সম্ভাব্য হয়রানি বা বিপদ প্রতিরোধ করা। পরিবার পরিকল্পনা চিকিৎসালয়ে একজন ক্লিনিক সহচরের ভূমিকার মধ্যে বিভিন্ন অগণিত কাজ অন্তর্ভুক্ত থাকতে পারে এবং সেগুলি বিভিন্ন চিকিৎসালয়ের মধ্যে পরিবর্তিতও হতে পারে। ইতিহাস জুড়ে গর্ভপাত বিরোধী প্রতিবাদ এবং সহিংসতার ঘটনা ঘটেছে, যেখানে কোন গোষ্ঠী বা ব্যক্তি পরিবার পরিকল্পনা চিকিৎসালয়ের বাইরে প্রতিবাদ করেছে, এবং অন্যান্য অনেক ক্ষেত্রে, ক্লিনিক সহচর, ডাক্তার এবং রোগীদের বিরুদ্ধে সহিংসতা ব্যবহার করা হয়েছে।
এছাড়াও গর্ভপাত আইন বিভিন্ন দেশ এবং বিচারব্যবস্থায় পরিবর্তিত হয়, কোন কোন জায়গায় ক্লিনিক সহচর, অন্যান্য চিকিৎসালয় কর্মীবৃন্দ এবং পরিবার পরিকল্পনা চিকিৎসালয়ের রোগীদের সুরক্ষার জন্য কিছু আইন প্রণয়ন করা হয়েছে।
একজন গর্ভপাত ক্লিনিক সহচরের ভূমিকা
প্রতিটি পরিবার পরিকল্পনা চিকিৎসালয়ে বিভিন্ন নিয়ম ও নির্দেশিকা বিদ্যমান, কিন্তু গর্ভপাত ক্লিনিক সহচরদের প্রথম কাজ হল রোগীদের কাছে যাওয়া এবং তাদের জানানো যে, কেন তারা সেখানে আছে এবং তারা চিকিৎসালয়ের সাথে কি কাজ করছে। ক্লিনিকের সহচর রোগীদের এবং কর্মীদের ক্লিনিকের প্রবেশদ্বার পর্যন্ত পৌঁছে দেয় ও সেখান থেকে নিয়ে আসে, বিশেষত তারা যখন মনে করে যে তাদের সহায়তার প্রয়োজন আছে। একজন সংঘর্ষ নিয়ন্ত্রক হিসাবে সকলকে রক্ষা করা হল তাদের কাজ। পরিবার পরিকল্পনা ক্লিনিকের পরিষেবাগুলি অধিগত করার ক্ষেত্রে রোগীর আইনি অধিকার রক্ষা করার জন্য গর্ভপাত ক্লিনিক সহচর রয়েছে, তা গর্ভপাতের উদ্দেশ্যে হোক বা না হোক।  প্রায়শই, ক্লিনিকের সহচরদের বলা হয় রোগী বা কর্মীদের ক্লিনিকের প্রবেশপথের সামনে না দাঁড়াতে বা তাদের বাধা না দিতে এবং প্রতিবাদকারী উপস্থিত থাকলে কোনো যোগাযোগ না করতে।
গর্ভপাত ক্লিনিক সহচরের নিজস্ব গোপনীয়তা রক্ষা করার জন্য, একে অপরের নাম ধরে না ডাকা স্বাভাবিক অনুশীলনের মধ্যে পড়ে।  অতিরিক্তভাবে, একজন গর্ভপাত ক্লিনিকের সহচরকে বলা হয় একইভাবে একজন রোগীর ইচ্ছাকে সম্মান করতে, যদি তারা পরিবার পরিকল্পনা কেন্দ্রে একাই যেতে চায় এবং সেখান থেকে একাই ফিরতে চায়।
ক্লিনিক সহচরদের জন্য কিছু পরিবার পরিকল্পনা ক্লিনিকের নীতি হল অন্যদের বাক স্বাধীনতার অধিকার এবং প্রতিবাদ করার স্বাধীনতাকে সমর্থন করা ও সম্মান করা। এই বিষয়টি উত্থাপন করে, গর্ভপাত ক্লিনিকগুলি ক্লিনিক সহচরদের এই অধিকার বজায় রাখতে এবং কখন আইন ভঙ্গ করা হয়েছে তা সনাক্ত করার মধ্যে পার্থক্য করতে শেখায়। যদি পরবর্তী ঘটনাটি ঘটে থাকে, গর্ভপাত ক্লিনিকের সহচরদের এটি জানানোর জন্য নির্দেশ দেওয়া হয়, কারণ তাদের ভূমিকা হল পরিবার পরিকল্পনা ক্লিনিকের পরিষেবাগুলি অধিগত করার জন্য রোগীর আইনি অধিকার রক্ষা করা।
এটা লক্ষণীয় যে দেশে দেশে আইন ভিন্ন হবে, তবুও অপরাধের ঘটনাগুলির মধ্যে আছে অনুপ্রবেশ, আক্রমণ ইত্যাদি। মার্কিন যুক্তরাষ্ট্রে, ক্লিনিকে প্রবেশকারী ব্যক্তিকে ভয় দেখানো, হস্তক্ষেপ করা বা হুমকি দেওয়া বেআইনি; প্রবেশদ্বার বা গাড়ীবারান্দা অবরুদ্ধ করা বা আওয়াজ এবং বিশৃঙ্খল আচরণের মাধ্যমে ক্লিনিক পরিষেবাগুলিকে ব্যাহত করা বেআইনি। কিছু দেশে, রোগীদের ছবি না তোলার অধিকার আছে, যদি এমন ঘটনা ঘটে, ক্লিনিকের সহচরদের নির্দেশ দেওয়া হয় যে কেউ রোগীর ছবি তোলার চেষ্টা করলে রোগীর সামনে চলে আসতে বা তাকে আড়াল করতে। সাধারণত, ক্লিনিক সহচরদের ভূমিকা নির্ধারণের নিয়মগুলিতে বলা হয় যে তাদের সর্বদা আশেপাশের বিষয় সম্বন্ধে এবং তাদের কাছাকাছি, বা পরিবার পরিকল্পনা ক্লিনিকের প্রাঙ্গনে ঘটতে পারে এমন কোনো অস্বাভাবিক আচরণ সম্বন্ধে সচেতন হওয়া উচিত। তাদের স্থানীয় ক্লিনিক মেনে চলার জন্য যা জানিয়েছে, তাদের সেই নিরাপত্তা পদ্ধতি অনুসরণ করা উচিত এবং পরিবার পরিকল্পনা ক্লিনিকে কোনো সন্দেহজনক বিপদের বিষয় বিবৃত করা উচিত।
যশোর রোড মেট্রো স্টেশন
যশোর রোড মেট্রো স্টেশন নোয়াপারা-বারাসাত মেট্রো লাইনের একটি নির্মাণাধীন রেল স্টেশন। স্টেশনটিতে ২ টি রেল ট্র্যাক ও ২ টি পার্শ্ব প্ল্যাটফর্ম রয়েছে। এই স্টেশনটি ভূমিতলে নির্মিত হচ্ছে।
অবস্থান
মেট্রো স্টেশনটি এনএসসিবি আন্তর্জাতিক বিমানবন্দর গেট নং-১ এর পাশেই অবস্থিত। স্টেশনের ভৌগোলিক অবস্থান হল । স্টেশনটির পূর্ববর্তী স্টেশন হল ২.২৮ কিলোমিটার দূরে অবস্থিত মৌলানা আবুল কালাম আজাদ মেট্রো স্টেশন এবং পরবর্তী স্টেশন হল ১.১৬৫ কিলোমিটার দূরে অবস্থিত জয় হিন্দ মেট্রো স্টেশন।
গঠন
কলকাতা মেট্রোর লাইন ৪-এর অন্তর্গত মেট্রো স্টেশনটি গঠনগতভাবে একটি ভূমিগত মেট্রো স্টেশন।
পরিকাঠামো
স্টেশনটি অত্যাধুনিক প্রযুক্তি'সহ নির্মিত হচ্ছে। স্টেশনে প্রবেশ ও প্রস্থানের জন্য ৪ টি প্রবেশ পথ ও প্রস্থান পথ রয়েছে। স্টেশনের দ্বিতীয় স্তরে টিকিট সংগ্রহ কেন্দ্র, টিকিট পরীক্ষার জন্য টিকিট পরীক্ষক যন্ত্র রয়েছে। যাত্রীদের সুবিধার জন্য চলন্ত সিঁড়ি থাকবে স্টেশনটিতে। এছাড়া স্টেশনে পানীয় জল ও শৌচালয়ের ব্যবস্থা থাকবে।
বিদ্যুৎ ও সংকেত ব্যবস্থা
কলকাতা মেট্রোর অন্য স্টেশন ও লাইনগুলির মত এই স্টেশনে তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হবে ট্রেন পরিচালনার জন্য।
যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই সংকেত ব্যবস্থার দ্বারা খুবি ৯০ সেকেন্ড অন্তঃর ট্রেন পরিচালনা করা যাবে।
পরিষেবা
কলকাতা মেট্রো রেলওয়ে ঘোষণা করেছে এই স্টেশন থেকে রেল পরিষেবা ২০২৩ সালের অক্টোবর মাসে শুরু হবে।
পারুল ইউনিয়ন
পারুল ইউনিয়ন বাংলাদেশের রংপুর বিভাগের রংপুর জেলার পীরগাছা উপজেলার অন্তর্গত একটি ইউনিয়ন পরিষদ। এটি ৩১.০৮ বর্গকিমি (১২.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারী অনুযায়ী এখানকার জনসংখ্যা ছিল প্রায় ৩৯,৭২৪ জন। ইউনিয়নটিতে মোট গ্রামের সংখ্যা ২৩টি ও মৌজার সংখ্যা ২৪টি।
কুট্টি পদ্মিনী
কুট্টি পদ্মিনী (জন্ম: ৫ই জুন ১৯৫৬) হলেন দক্ষিণ ভারতের একজন চলচ্চিত্র অভিনেত্রী, যিনি মূলত কলিউডে কাজ করেন। তিনি ১৯৫৯ সালে মুক্তিপ্রাপ্ত আম্বালা আনজুলাম নামক চলচ্চিত্রে একজন শিশু শিল্পী হিসেবে অভিনয় করার মাধ্যমে চলচ্চিত্র জগতে প্রবেশ করেছিলেন। তিনি তেলুগু, কন্নড়, মালায়ালাম এবং হিন্দি ভাষার বেশ কয়েকটি চলচ্চিত্রে অভিনয় করেছেন। কৈশোরে মাত্র ১৯ বছর বয়সে তিনি তামিল চলচ্চিত্র জগতে আত্মপ্রকাশ করেছিলেন। তিনি শিবাজি গণেশন, এম জি রামচন্দ্রন, জেমিনি গণেশন, জৈশঙ্কর, রজনীকান্ত এবং কামাল হাসান সহ তামিল চলচ্চিত্রের স্বনামধন্য ব্যক্তিবর্গের সাথে অভিনয় করেছেন।
কর্মজীবন
কুট্টি পদ্মিনী নিজেকে একজন পার্শ্ব অভিনেত্রী হিসেবে চলচ্চিত্র জগতে প্রতিষ্ঠিত করার সময় পেনামানি আভাল কানমানি, আভাল আপ্পাদিথান, আভারগাল, সাকালাকালা সাম্মান্ধি-এর মতো জনপ্রিয় চলচ্চিত্রে অভিনয় করেছেন। তিনি বৈষ্ণবী ফিল্মস এন্টারপ্রাইজ লিমিটেডের সাথে টেলিভিশন প্রযোজনার কাজের প্রতি আগ্রহ প্রকাশ করেছিলেন এবং ২০১৬ সালের টেলিভিশন ধারাবাহিক কৃষ্ণদাসী, রোমাপুরি পান্ডিয়ান এবং রামানুজার সহ বেশ কয়েকটি টেলিভিশন ধারাবাহিকের প্রযোজনার কাজ করেছেন।
এছাড়াও কুট্টি পদ্মিনী নাদিগার সঙ্গম (দক্ষিণ ভারতীয় শিল্পী সমিতি)-এর একজন নির্বাহী সদস্য, ব্লু ওশান ফিল্মস অ্যান্ড টেলিভিশন একাডেমি-এর একজন পরিচালক, ক্রীড়া স্পোর্টস ফাউন্ডেশন-এর প্রধান নির্বাহী কর্মকর্তা এবং ক্রীড়া কাপ (যেটি ক্রীড়া স্পোর্টস ফাউন্ডেশনের উদ্যোগে গঠিত একটি কাপ, যা যুব ক্রীড়াবিদদের সহায়তা প্রদান করে) নামক প্রতিষ্ঠানের মালিক।  তিনি ভারতীয় জনতা পার্টির তামিলনাড়ু রাজ্যের কার্যনির্বাহী কমিটির একজন সদস্য।
ব্যক্তিগত জীবন
কুট্টি পদ্মিনী ১৯৫৫ সালের ৫ই জুন তারিখে ভারতের তামিল নাড়ুর চেন্নাইয়ের একটি আইয়ঙ্গার পরিবারে জন্মগ্রহণ করেছিলেন। তাঁর বাবা শ্রীনীবাস চক্রবর্তী ভারতের মেট্রো-গোল্ডউইন-মেয়ারের মহাব্যবস্থাপক থাকার পাশাপাশি একজন চলচ্চিত্র প্রযোজক ও ছিলেন এবং তাঁর মা রাধা, সেই সময়ের খ্যাতিমান অভিনেত্রী ছিলেন। তাঁর মা জেন্টলম্যান, অগ্নি নাতচাথিরাম সহ বেশ কয়েকটি তামিল চলচ্চিত্রে অভিনয় করেছিলেন। মাত্র ১৯ বছর বয়সে চলচ্চিত্র জগতে প্রবেশের কারণে কুট্টি পদ্মিনী যথাযথ স্কুল শিক্ষা গ্রহণ করতে পারেননি। তিনি তাঁর শৈশবের বেশিরভাগ সময় অভিনয়ে ব্যয় করতেন এবং স্কুলের সময়টি পার হয়ে যেত, এটি তাঁর প্রাথমিক শিক্ষায় দারুণভাবে প্রভাব ফেলেছিল। তবে তিনি হিন্দি প্রচার সভার মাধ্যমে হিন্দি সাহিত্যে বিএ ডিগ্রি অর্জন করতে পেরেছিলেন।
পুরস্কার
তিনি তামিল নাড়ুর প্রথম শিশু শিল্পী হিসেবে কুজান্দাইয়ুম দেইভামুম নামক চলচ্চিত্রের জন্য সেরা শিশু শিল্পী হিসেবে জাতীয় চলচ্চিত্র পুরস্কার অর্জন করেছিলেন। এই পুরস্কারটি অর্জনকারী প্রথম তামিল শিশু শিল্পী ছিলেন কামাল হাসান, যিনি কালাথুর কান্নাম্মা-এর জন্য এই পুরস্কারটি পেয়েছিলেন।
গ্যাং লিডার (২০১৯-এর চলচ্চিত্র)
গ্যাং লিডার হলো ২০১৯ সালে মুক্তিপ্রাপ্ত ভারতীয় তেলুগু অ্যাকশন কমেডি ঘরনার চলচ্চিত্র। প্রযোজনা করেছেন নবীন ইয়েরনিনি, ওয়াই. রবি শংকর, মোহন ছেরুকারি এবং পরিচালনা করেছনা বিক্রম কুমার। চলচ্চিত্রে নানি, লক্ষী, সারান্য পোনভান্নান, প্রিয়াঙ্কা আরুল মোহন, শ্রেয়া রেড্ডি, প্রাণ্য পি. রায়, কার্তিকেয়া গুম্মাকোন্ডা, প্রিয়দর্শী পুলিকন্ডা এবং ভিন্নেলা কিশোর মুখ্য ভূমিকায় অভিনয় করেছেন। চলচ্চিত্রে সুর করেছেন অনিরুদ্ধ রবিচন্দ্রন। গল্পে দেখা যায় ৫ জন নারী একজন অপরাধ উপন্যাসিক এর দ্বারা তাদের প্রিয় জনের মৃত্যুর প্রতিশোধ নেয়।
এটি আগস্টের ৩০ তারিখ মুক্তি পাওয়ার কথা থাকলেও তারিখ পিছিয়ে এটিকে ১৩ সেপ্টেম্বর ২০১৯ সালে মুক্তি পায়। গ্যাং লিডার সমালোচকদের কাছ থেকে ইতিবাচক সাড়া পায়।
কাহিনী সারসংক্ষেপ
ভিন্ন ভিন্ন জায়গা থেকে পাঁচজন নারী যারা পেন্সিল নামক একজন অপরাধ বিষয়ক ঔপন্যাসিক এর সাথে দেখা করে তাদের প্রিয়জনের মৃত্যুর প্রতিশোধ নেওয়ার জন্য।
ভারতীয় ফুটবল অ্যাসোসিয়েশন
ভারতীয় ফুটবল অ্যাসোসিয়েশন (Indian Football Association; এছাড়াও সংক্ষেপে আইএফএ নামে পরিচিত) হল পশ্চিমবঙ্গ রাজ্যের ফুটবল খেলার প্রধান নিয়ন্ত্রক সংস্থা। ১৮৯৩ সালে প্রতিষ্ঠিত এই সংস্থাটি ভারতের সবচেয়ে পুরানো ফুটবল সংস্থা। ইংল্যান্ডের ফুটবলার এলফিনস্টোন জ্যাকসন এটি উদ্ভাবন করেন।
বলরামপুর জেলা, উত্তরপ্রদেশ
প্রশাসন
বলরামপুর জেলা তৈরির কাজটি ২৫শে মে ১৯৯৭ তারিখে জি.ডি.নম্বর ১৪২৮ /১-৫/৯৭/১৭২/৮৫-আর-৫ লখনউ দ্বারা হয়েছিল, গোণ্ডা জেলাকে ভাগ করে। সিদ্ধার্থ নগর, শ্রাবস্তী, গোণ্ডা জেলা যথাক্রমে বলরামপুরের পূর্ব-পশ্চিম এবং দক্ষিণে অবস্থিত এবং নেপাল রাজ্যটি এর উত্তর দিকে অবস্থিত। জেলার আয়তন ৩৩৬৯১৭ হেক্টর। এর মধ্যে কৃষিকার্য হয় ২২১৪৩২ হেক্টর জমিতে। জেলার উত্তরে হিমালয়ের শিবালিক পর্বতমালা অবস্থিত, যাকে তরাই অঞ্চল বলা হয়।
ভারত সরকার মতানুযায়ী, ২০০১ সালের জনগণনা, আর্থ-সামাজিক সূচক এবং মৌলিক সুযোগ-সুবিধার সূচকের আদমশুমারি তথ্যের ভিত্তিতে বলরামপুর জেলা ভারতে সংখ্যালঘু কেন্দ্রীভূত জেলার মধ্যে একটি।
ব্যুৎপত্তি
জেলাটির নামকরণ করা হয়েছিল পূর্ববর্তী রাজপদ জমি (তালুকদারি) এবং এর রাজধানী, বলরামপুর শহরের নামে। এই এস্টেটের নামটি এর প্রতিষ্ঠাতা বলরাম দাসের কাছ থেকে নেওয়া হয়েছিল, যিনি এটি প্রতিষ্ঠা করেছিলেন ১৬০০ খ্রিষ্টাব্দে।
ইতিহাস
বর্তমান বলরামপুর জেলা যে অঞ্চলটিকে নিয়ে আছে তা ছিল প্রাচীন কোশল রাজ্যের একটি অংশ।
প্রাচীন সময়কাল
শ্রাবস্তী ছিল উত্তর কোশলের রাজধানী। সাহেতের ধ্বংসাবশেষ, যা আসলে প্রাচীন শ্রাবস্তী, অঞ্চল জুড়ে বিস্তৃত। সাহেতের সামান্য উত্তরে রাপ্তি নদীর দিকে প্রাচীন শহর মাহেত অবস্থিত। গৌতম বুদ্ধ ২১টি বর্ষাকাল এখানে একটি পবিত্র অশ্বত্থ গাছের নিচে কাটিয়েছিলেন। অঙ্গুলিমালের বিখ্যাত ঘটনাটি ঘটেছিল শ্রাবস্তীর বনে, যেখানে ডাকাতের দল লোককে হত্যা করত এবং তাদের আঙ্গুল কেটে মালা তৈরি করে পরত। সে দলটিকে জ্ঞানদীপ্ত করেছিলেন গৌতম বুদ্ধ।
মধ্যযুগীয় সময়কাল
জেলার অন্তর্ভুক্ত অঞ্চলটি মুঘল শাসনকালে আওধ সুবার বাহরাইচ সরকারের একটি অংশ ছিল। পরে, এটি আওধের শাসকের নিয়ন্ত্রণে আসে, এর পর ১৮৫৬ সালের ফেব্রুয়ারিতে ব্রিটিশ সরকার দ্বারা এর অন্তর্ভুক্তি ঘটানো হয়। ব্রিটিশ সরকার বলরামপুরকে বাহরাইচ থেকে পৃথক করে এবং একে গোণ্ডার একটি অংশে পরিণত করা হয়।
কারমিন চানকে খুন
কারমিন চান ছিল একজন ১৩ বছর বয়সী অস্ট্রেলীয় মেয়ে। তাকে ১৯৯১ সালের ১৩ই এপ্রিল রাতে টেম্পলস্টো, ভিক্টোরিয়াতে তার বাড়ি থেকে অপহরণ করা হয়েছিল এবং পরে তাকে হত্যা করা হয়েছিল। প্রধান সন্দেহভাজন ছিল "মি. ক্রুয়েল"।
অপহরণ
কারমিনের বাবা এবং মা উভয়েই নিকটবর্তী মেলবোর্ন শহরতলির এলথামের একটি নিজস্ব চীনা রেস্তোরাঁয় কাজ করতেন। সেই সময়টায় কারমিন বাড়িতে তার দুই ছোট বোনকে দেখাশোনা করত। কারমিন এবং তার বোনেরা বালাক্লাভা পোশাক পরিহিত ছুরি হাতে নেওয়া একজনের মুখোমুখি হয়েছিল। কারমিনকে নিয়ে সাথে পালিয়ে যাওয়ার আগে সে কারমিনের বোনদের একটি পোশাকের আলমারিতে বন্ধ করে দিয়েছিল। যাওয়ার আগে, সে তাদের সামনের উঠোনে রাখা একটি গাড়ির উপর স্প্রে রং দিয়ে "এশিয়ান ড্রাগ ডিল", "বদলা" এবং "আরো আসছে" এইসব লিখে দিয়ে যায়। পুলিশের সন্দেহ ছিল যে এটি আসল উদ্দেশ্য থেকে তাদের বিভ্রান্ত করার জন্য হত্যাকারীর একটি কৌশল। কারমিনের মা কারমিনকে ফিরিয়ে দেবার জন্য টেলিভিশনে একটি আবেগপূর্ণ আবেদন রেখেছিলেন।
তদন্ত
গণমাধ্যমে মি. ক্রুয়েল নামে পরিচিত একজন অপরাধীর দ্বারা কারমিনের অপহরণের আগে মেলবোর্নে বেশ কয়েকটি মেয়ে অপহরণের ঘটনা ঘটেছিল। ভিক্টোরিয়া পুলিশ কারমিনের অপহরণের আগের দিন থেকে অপারেশন চ্যালেঞ্জের কার্যকলাপ কমানো শুরু করেছিল। এটি শুরু হয়েছিল দুটি অপহরণের তদন্তের জন্য, যেখানে অত্যাচারিতাকে ধর্ষণ করা হয়েছিল এবং এর আগে বাড়িতে হামলার সঙ্গেও ধর্ষণ জড়িত ছিল। গোয়েন্দারা মনে করে ছিলেন কারমিনকে আগের মেয়েদের অপহরণের মতোই ছেড়ে দেওয়া হবে।
কারমিনের অপহরণের ২৩ দিন পর, ১৯৯১ সালের ৬ই মে, কারমিন অপহরণের তদন্ত এবং অপারেশন চ্যালেঞ্জ তদন্ত চালিয়ে যাওয়ার জন্য ভিক্টোরিয়া পুলিশ বিশেষ কর্মীদল,- স্পেকট্রাম টাস্কফোর্স গঠন করে। তার অপহরণ সম্বন্ধে কোন তথ্যের জন্য ১০০,০০০ ডলার পুরস্কার ঘোষণা করা হয়েছিল।
১৯৯২ সালের ৯ই এপ্রিল, থমাসটাউন শহরতলির এডগার ক্রিকের একটি ভাগাড় এলাকায় কারমিনের দেহাবশেষ পাওয়া যায়। মাথার পেছনে খুলিতে তিনটি গুলির ছিদ্র ছিল। মৃতদেহটি সম্ভবত সেখানে ১২ মাস ধরে পড়েছিল। ১৯৯৪ সালের ৩১শে জানুয়ারি, স্পেকট্রাম টাস্কফোর্স ভেঙে দেওয়া হয়েছিল। অপরাধীকে ধরে বিচারের আওতায় আনা সম্ভব হয়নি। কয়েকজন গোয়েন্দার সন্দেহ ছিল কারমিন মিস্টার ক্রুয়েলের শিকার কিনা। ১৯৯৭ সালে শবপরীক্ষকের সাথে একটি তদন্ত করা হয়েছিল, যাতে জানা গিয়েছিল যে কোন বিকৃত কারণেই তার মৃত্যু হয়েছিল, কিন্তু দায়ী ব্যক্তি বা ব্যক্তিদের চিহ্নিত করা সম্ভব হয়নি॥
'অমীমাংসিত মামলা'র (কোল্ড কেস) গোয়েন্দারা নিয়মিত তদন্ত পর্যালোচনা করে মামলাটি উন্মুক্ত রেখেছেন। তার অপহরণের ২৫ তম বার্ষিকীতে পুরস্কারমূল্য ১০০,০০০ ডলার থেকে বাড়িয়ে ১,০০০,০০০ করা হয়েছিল।
দ্য ফিউচারিস্ট (রবার্ট ডাউনি জুনিয়রের অ্যালবাম)
দ্য ফিউচারিস্ট (The Futurist) হচ্ছে ২০০৪ সালের ২৩ নভেম্বর সনি ক্লাসিক্যাল রেকর্ডস কর্তৃক প্রকাশিত বিখ্যাত মার্কিন অভিনেতা রবার্ট ডাউনি জুনিয়র এর প্রথম স্টুডিও অ্যালবাম, মূলত এই অ্যালবামের মাধ্যমেই রবার্ট ডাউনি জুনিয়র অভিনেতার পাশাপাশি সংঙ্গীত শিল্পী হিসেবে আত্মপ্রকাশ করেন। জোনাথন ইলিয়াস ও মার্ক হাডসন দ্বারা প্রযোজিত হয় দ্য ফিউচারিস্ট অ্যালবাম। অ্যালবামটি বিলবোর্ডের ২০০ চার্ট এর মধ্যে ১২১ তমতে আত্মপ্রকাশিত হয়। তার প্রথম সপ্তাহে ১৬,০০০ কপি বিক্রি হয়। অ্যালবামটি মিশ্র পর্যালোচনা পেয়েছে, ডাউনি ২০০৬ সালে শুরু করেছিলেন কিন্তু তিনি সম্ভবত অন্য আরেকটি নতুন অ্যালবাম করবেন না, অ্যালবামের কাজ শেষ করার পর তিনি নিজের মধ্যে শক্তি অনুভব করলেন এবং এতে কোন ক্ষতিপূরণ হয় নি। ২০০৫ সালে কিস কিস ব্যাং ব্যাং চলচ্চিত্রের শেষে ডাউনির "ব্রকেন" গানটি প্রকাশিত করা হয়।
সমালোচনামূলক অভ্যর্থনা
অলমিউজিকের ম্যাট কলার ৩.৫/৫ অ্যালবাম রেট দিয়েছে, এবং ডাউনির গানকে "নির্বোধ" বলেছেন। যাইহোক, তার অন্যান্য সাঙ্গীতিক 'কাযে তার ব্যাখ্যা প্রশংসিত, যেমন ইয়েস এর "ইয়োর মুভ" এবং চার্লি চ্যাপলিন এর "স্মাইল" গান দ্বারা এবং বলা হয়েছে অ্যালবামটি "বিনা পূর্বাভাসেই ডাউনির চলচ্চিত্রে শ্রেষ্ঠ কাজ হিসাবে চলমান।"
ক্রিকেট ধারাভাষ্যকারদের তালিকা
এটি ক্রিকেট খেলাধুলা বিষয়ক ধারাভাষ্যকার এবং লেখকদের একটি তালিকা।
বিখ্যাত খেলোয়াড়দের একটি সংখ্যা লেখক বা ধারাভাষ্যকার হিসাবে তাদের দ্বিতীয় কর্মজীবন। যাইহোক, অনেক ধারাভাষ্যকার একজন পেশাদার হিসেবে খেলা করেননা কিন্তু এখনো তারা খেলার সঙ্গে যুক্ত বিখ্যাত নামের উপর চলে গেছেন।
লুস ইয়েন জেলা
লুস ইয়েন হল ভিয়েতনামের উত্তর-পূর্ব অঞ্চলের ইয়েন বাই প্রদেশের একটি গ্রামীণ জেলা । ২০১৯ সালের হিসাবে এ জেলার জনসংখ্যা ১০৮৮১৭ জন। জেলাটি ৮১১ কিমি 2 এলাকা জুড়ে রয়েছে। জেলার রাজধানী ইয়েন থেতে অবস্থিত। জেলার অসংখ্য কোয়ারি রত্নপাথর রয়েছে। যেমন রুবি, স্পিনেল এবং ট্যুরমালাইন।
প্রশাসনিক বিভাগ
লুস ইয়েন ২৪টি কমিউন-স্তরের উপ-বিভাগে বিভক্ত, যার মধ্যে রয়েছে ইয়েন থেত, এর শহর এবং ২৩টি গ্রামীণ কমিউন (এ্যান লুস, এ্যান ফু, ডুং কুয়াং, থাই ট্রং, খান হোয়া, থাং দিয়েঙ, লাম থুয়াং, মান লিয়ন, মিন চুয়ান, মুং লাই, মিন তিয়েন, ফান থান, ফুক লুই, তান লাইপ, তান লেন, তান ফুং, টো মাউ, ট্রুক লাউ, ট্রুং তাম, ভিন লাক, মিনহং)।
হলুদ জেজেবেল
হলুদ জেজেবেল(বৈজ্ঞানিক নাম: Delias agostina(Hewitson)) এক প্রজাতির মাঝারি আকারের প্রজাপতি, যাদের মুল শরীর আর ডানা রেশমি সাদা এবং হলুদ বর্ণ যুক্ত। এরা ‘পিয়েরিডি’ পরিবার এবং 'পিয়েরিনি' উপগোত্রের সদস্য।
আকার
প্রসারিত অবস্থায় হলুদ জেজেবেল এর ডানার আকার ৬৫-৭৮ মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত হলুদ জেজেবেল এর উপপ্রজাতি হল-
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পুরুষ
ডানার উপরিপৃষ্ঠের মূল রঙ সাদা। সামনের ডানার কোস্টাল প্রান্তরেখাটি সংকীর্ণ কালো। শীর্ষভাগ থেকে টার্মেন এর মধ্যভাগ অবধি অংশ চওড়া কালো যা ক্রমশ সংকীর্ণ হয়ে টার্মেনের মধ্যভাগ অবধি বিস্তৃত এই কালো অংশে বিভিন্ন আকারের একসারি সাদা ছোপ বিদ্যমান।
পিছনের ডানার টার্মেন অংশে কয়েকটি ক্রমিক অস্পষ্ট ক্ষুদ্র কালো ছোপ চোখে পড়ে।
স্ত্রী
সামনের ডানা খুব ঘন ভাবে কালো আঁশে ছাওয়া; শিরাগুলি চওড়া কালো এবং প্রান্তিক একসারি অস্পষ্ট কালো ছোপযুক্ত।
স্ত্রী এবং পুরুষ উভয় নমুনাতে পিছনের ডানার নিম্নতল হলুদ। পুরুষ নমুনায়, পিছনের ডানায় সাদা বিভিন্ন আকারের ছোপযুক্ত একটি চওড়া কালো সীমারেখা। স্ত্রী নমুনায় পিছনের ডানার রঙ কালচে হলুদ থেকে ফ্যাকাশে হলুদ পর্যন্ত হয় এবং বর্হিপ্রান্তরেখা কালচে।
হোস্ট প্লান্ট
এই প্রজাতির প্রজাপতি Dendrophthoe spp. জাতীয় উদ্ভিদের পাতায় ডিম পাড়ে।
অনুসন্ধান কমিটি, ২০১৭
অনুসন্ধান কমিটি, ২০১৭ হলো বাংলাদেশের ১২তম নির্বাচন কমিশনের প্রধান নির্বাচন কমিশনার ও অন্যান্য নির্বাচন কমিশনার নিয়োগে যোগ্য ব্যক্তি বাছাইয়ের জন্য ২০১৭ সালের ২৫ জানুয়ারি রাষ্ট্রপতি আবদুল হামিদ কর্তৃক গঠিত একটি কমিটি। সৈয়দ মাহমুদ হোসেনকে সভাপতি করে এই কমিটির সদস্য সংখ্যা ৬ জন। বাংলাদেশ নির্বাচন কমিশন গঠনের জন্য এই ধরনের কমিটির মধ্যে এটি দ্বিতীয়। কমিটির সুপারিশের ভিত্তিতে ৬ ফেব্রুয়ারি রাষ্ট্রপতি আব্দুল হামিদ দ্বাদশ নির্বাচন কমিশন হিসেবে নুরুল হুদা কমিশন গঠন করেন।
প্রেক্ষাপট
২০১২ সালে রাষ্ট্রপতি জিল্লুর রহমান নতুন নির্বাচন কমিশন গঠনের জন্য অনুসন্ধান কমিটি নামে একটি মধ্যস্থ ফোরাম তৈরি করেন। তার গঠিত ৪ সদস্যবিশিষ্ট প্রথম অনুসন্ধান কমিটির নেতৃত্বে ছিলেন বাংলাদেশ সুপ্রীম কোর্টের আপিল বিভাগের তৎকালীন বিচারক সৈয়দ মাহমুদ হোসেন। এই কমিটির সুপারিশে গঠিত হয় রকিবুদ্দিন কমিশন। এটি নিয়োগদাতা আওয়ামী লীগ সরকারের সমর্থক হিসেবে পরিচিতি পায়। ২০১৭ সালের ৮ ফেব্রুয়ারি এই কমিশনের মেয়াদ শেষ হয়। তার পূর্বে ১২তম নির্বাচন কমিশন গঠনের জন্য ২০১৬ সালের ১৮ ডিসেম্বর থেকে ২০১৭ সালের ১৮ জানুয়ারি পর্যন্ত ৩১টি রাজনৈতিক দলের সঙ্গে সংলাপে অংশগ্রহণ করেন রাষ্ট্রপতি আবদুল হামিদ। তার পরিপ্রেক্ষিতে ২০১৭ সালের ২৫ জানুয়ারি নতুন নির্বাচন কমিশন গঠনে তিনি ৬ সদস্যের একটি অনুসন্ধান কমিটি গঠন করে দেন।
কর্মপদ্ধতি
সরকারি প্রজ্ঞাপন অনুসারে এই কমিটির কার্যপরিধি ও কর্মপদ্ধতি: প্রধান বিচারপতি কর্তৃক মনোনীত সুপ্রীম কোর্টের আপীল বিভাগের বিচারক অনুসন্ধান কমিটির আহ্বায়ক হবেন। মন্ত্রিপরিষদ বিভাগ অনুসন্ধান কমিটির কার্যসম্পাদনে প্রয়োজনীয় সাচিবিক সহায়তা প্রদান করবে। ৩ জন সদস্যের উপস্থিতিতে অনুসন্ধান কমিটির কোরাম হবে। অনুসন্ধান কমিটি ন্যূনপক্ষে একজন নারীসহ প্রধান নির্বাচন কমিশনার ও অন্যান্য নির্বাচন কমিশনার নিয়োগে সুপারিশ প্রদানের উদ্দেশ্যে সভায় উপস্থিত সদস্যদের সংখ্যাগরিষ্ঠের সিদ্ধান্তের ভিত্তিতে প্রতিটি শূন্য পদের বিপরীতে ২ জন ব্যক্তির নাম সুপারিশ করবে এবং সিদ্ধান্তের সমতার ক্ষেত্রে সভায় সভাপতিত্বকারী সদস্যের নির্ণায়ক সিদ্ধান্ত প্রদানের ক্ষমতা থাকবে। অনুসন্ধান কমিটি সভার কার্যপদ্ধতি নির্ধারণ করতে পারবে। ১০ কার্যদিবসের মধ্যে অনুসন্ধান কমিটি রাষ্ট্রপতির নিকট তাদের সুপারিশ পেশ করবে।
কার্য বিবরণী
২০১৭ সালের ২৮ জানুয়ারি অনুসন্ধান কমিটি প্রথম বৈঠকে বসে। এই বৈঠকে তারা ৩১ জানুয়ারির মধ্যে রাষ্ট্রপতির সাথে সংলাপে অংশ নেওয়া রাজনৈতিক দলগুলোর কাছে ৫টি করে নাম আহ্বান করে। ৩০ জানুয়ারি ১২ জন বিশিষ্ট নাগরিকের সাথে বৈঠক করে অনুসন্ধান কমিটির সদস্যরা। নির্ধারিত সময়সীমার মধ্যে ২৮টি রাজনৈতিক দল ১২০ থেকে ১২৫ জনের নাম জমা দেয়। প্রস্তাবিত নাম থেকে ৩১ জানুয়ারি ২০ জনের নাম বাছাই করা হয়। ১ ফেব্রুয়ারি অনুসন্ধান কমিটি আরও চারজন বিশিষ্ট নাগরিকের মতামত নেন। ২ ফেব্রুয়ারি আবার বৈঠকে বসে কমিটির সদস্যরা ২০ জনের সংক্ষিপ্ত তালিকায় আসা নামগুলো পর্যালোচনা করে চূড়ান্ত পর্যালোচনার জন্য ৬ ফেব্রুয়ারি আবার বৈঠকের বসার সময় নির্ধারণ করেন। স্বীদ্ধান্ত মত ৬ ফেব্রুয়ারি বিকালে ১০ জনের নাম চূড়ান্ত করে তারা বঙ্গভবনে গিয়ে রাষ্ট্রপতির কাছে তাদের সুপারিশ জমা দেয়। সেদিন রাতেই রাষ্ট্রপতি আবদুল হামিদ কে এম নুরুল হুদাকে প্রধান করে নতুন নির্বাচন কমিশন গঠন করেন।  ১৫ ফেব্রুয়ারি নুরুল হুদা কমিশন শপথ গ্রহণ করে।
অমর সিং (জেনারেল)
অমর সিংহ ব্রহ্মচালের রাজা উপানন্দের সামরিক সেনাপতি এবং পরবর্তীকালে তিনি এই অঞ্চলের রাজা ছিলেন।
অনুসন্ধান কমিটি, ২০১৭
প্রতিক্রিয়া
কমিটি গঠনের প্রতিক্রিয়ায় বিএনপির মহাসচিব মির্জা ফখরুল ইসলাম আলমগীর কমিটির সদস্যদের সরকারের পছন্দের লোক বলে অভিহিত করে হতাশা ব্যক্ত করেন।
অমর সিং (জেনারেল)
জীবনী
অমর সিং রাজা জয়ানন্দ শাসিত ব্রহ্মচল (দক্ষিণ সিলেট) একটি সাধারণ সামরিক কর্মকর্তা হিসাবে কাজ শুরু করেছিলেন। জয়ানন্দের দুটি ছেলে ছিল, বড় ছেলে শ্রীনন্দ ও ছোট ছেলে উপনন্দ। ​শ্রীনন্দের দীর্ঘস্থায়ী বাতজনিত রোগের সুযোগ নিয়ে সিংহাসন গ্রহণ থেকে বড় ভাইয়ের বিরুদ্ধে ষড়যন্ত্র করেছিলেন। উপনন্দকে তাঁর পক্ষে যোগ দিতে পেরেছিলেন। শ্রীনলদা এই প্রস্তাব বিরুদ্ধে প্রতিবাদ করেছিল কিন্তু সফল হয়নি এবং পালিয়ে কামরূপ কামাখ্যায় যায় যেখানে তিনি একটি মনদিরে সন্যাসী শুরু করবেন। রাজকীয় আধিকারিকদের গ্রহণের সাথে সাথে উপনন্দ ব্রহ্মচালের রাজা হন এবং পরবর্তীকালে অমর সিং প্রধান সামরিক জেনারেল হন।
উত্তর গৌড় কিংডম এবং দক্ষিণ ব্রহ্মচলের মধ্যে দীর্ঘকাল ধরে চলমান দ্বন্দ্বের জমির ঝামেলা অব্যাহত রেখেছে। গৌড়ের রাজা গোবর্ধন উপানন্দের পছন্দ না হওয়ায় ব্রহ্মচলকে অনুপ্রবেশ করতে চেয়েছিলেন। রাজা তাঁর নিজের সামরিক জেনারেল বীরভদ্রকে তাঁর কন্যাকে অমর সিংয়ের সাথে বিবাহ দেওয়ার জন্য আদেশ দিয়ে উপনানের সামরিক জেনারেল অমর সিংহের পক্ষে যেতে সক্ষম হন। প্রতিবাদ সত্ত্বেও অমর সিং ও চন্দ্রকালার মধ্যে বিবাহ সফল হয়েছিল এবং সিং জেনারেল বীরভদ্রের সাথে সুসম্পর্ক বজায় রেখেছিলেন।
জেমস জিন্স
thumb|200px|জেমস জিনস স্যার জেমস হপউড জিন্স (সেপ্টেম্বর ১১, ১৮৭৭ – সেপ্টেম্বর ১৬, ১৯৪৬) একজন প্রখ্যাত ইংরেজ প্রাবন্ধিক ও বৈজ্ঞানিক কল্পকাহিনী লেখক।